Stīveri
Stīveri ir apdzīvota vieta Siguldas novada Allažu pagastā pie autoceļa V58 (Sigulda—Allaži—Ausmas). 1947. gadā Stīveros tika izveidots pansionāts cilvēkiem ar garīgiem un psihiskiem traucējumiem. Līdz 2016. gada rudenim Stīveros atradās Valsts Sociālas aprūpes centra "Vidzeme" filiāle "Allaži". Kopš 2017. gada bijušā aprūpes centra ēkās darbojas Sociālās aprūpes centrs "Allaži", kas piedāvā pansionāta pakalpojumus pensijas vecuma cilvēkiem un personām ar invaliditāti. Stīveros atrodas 1926. gadā celtā Allažu baznīca.